ai4bharat/Pralekha huggingface dataset:
রেলমন্ত্রক
রেলের পরীক্ষা নিয়ে প্রার্থী/ চাকরি প্রত্যাশীদের উদ্বেগ দূর করার আশ্বাস দিয়েছেন রেলমন্ত্রী শ্রী অশ্বিনী বৈষ্ণব
নয়াদিল্লী, ২৮ জানুয়ারি, ২০২২
সরকার অত্যন্ত সংবেদনশীলতার সঙ্গে প্রার্থী/ চাকরি প্রত্যাশীদের সমস্যা এবং অভিযোগ নিরসনে ব্যবস্থা গ্রহণ করছে বলে জানিয়েছেন রেলমন্ত্রী শ্রী অশ্বিনী বৈষ্ণব। গতকাল সন্ধ্যায় ডিডি নিউজে এক সাক্ষাৎকারে একথা জানিয়েছেন তিনি। উল্লেখ্য, রেলওয়ে রিক্রুটমেন্ট বোর্ড-এর সেন্ট্রালাইজড এমপ্লয়মেন্ট নোটিশ নং ০১/২০১৯  এর আওতায় চলতি নিয়োগ পরীক্ষার ফলাফল এ বছর ১৪ই জানুয়ারি প্রকাশিত হওয়ার পর প্রার্থীদের দ্বিতীয় পর্যায়ের সংক্ষিপ্ত তালিকা প্রক্রিয়া নিয়ে বেশকিছু উদ্বেগ সৃষ্টি হয়। এ বিষয়ে ডিডি নিউজের সঙ্গে কথা বলার সময় শ্রী অশ্বিনী বৈষ্ণব জানান, বিষয়টি সংবেদনশীলতার সঙ্গে দেখা হবে। এই উদ্বেগের বিষয়গুলি খতিয়ে দেখতে ঊর্ধ্বতন আধিকারিকদের সমন্বয়ে একটি উচ্চ ক্ষমতাসম্পন্ন কমিটি তৈরি করা হয়েছে, যারা ইতিমধ্যে প্রার্থী/চাকরি প্রত্যাশীদের প্রতিনিধিদের সঙ্গে কথা বলছেন।এমনকি রেলওয়ে রিক্রুটমেন্ট বোর্ডের বরিষ্ঠ আধিকারিকরা তাঁদের সঙ্গে দেখা করেছেন। রেলমন্ত্রী প্রার্থী/চাকরি প্রত্যাশীদের আশ্বস্ত করেছেন যে, তাদের সমস্ত সমস্যা সমাধান করা হবে। কারোর কোনো কথায় বিভ্রান্ত/প্রভাবিত না হওয়ার জন্য পরামর্শ দিয়েছেন তিনি।
পরীক্ষার দ্বিতীয় পর্যায়ের জন্য সংক্ষিপ্ত তালিকাভুক্ত প্রার্থীদের সংখ্যার প্রসঙ্গে মন্ত্রী স্পষ্ট করে জানিয়েছেন যে, আগে রেলের নেওয়া পরীক্ষা অনুযায়ী এনটিপিসি-র দ্বিতীয় ধাপের পরীক্ষায় অনুমোদিত শূন্য পদের সংখ্যার ১০ গুণ প্রার্থীদের ডাকা হতো। সিইএন ০৩/২০১৫ এর পরীক্ষায় শূন্য পদের সংখ্যার ১৫ গুণ এবং সিইএন ১/২০১৯ এর শূন্য পদের ২০ গুণ প্রার্থীকে ডাকা হয়েছে। যাতে আরও বেশি সংখ্যক প্রার্থী লিখিত পরীক্ষায় বসার সুযোগ পান তার জন্যই এই ব্যবস্থা করা হয়েছে।
শ্রী বৈষ্ণব আরও জানিয়েছেন যে প্রতিটি বিভাগে ২০ গুণ শিক্ষার্থী/প্রার্থীদের নির্বাচিত করা হয়েছে। তিনি বলেন, চাকরি প্রত্যাশীদের সমস্যার সমাধানে তৎপর সরকার। তাই তাদের রেল পরিকাঠামোয় জনসাধারণের সম্পত্তি নষ্ট করা বা ট্রেনে আগুন ধরিয়ে দেওয়ার কোনো দরকার নেই। প্রার্থীদের উদ্বেগ/অভিযোগগুলি খতিয়ে দেখতে উচ্চ পর্যায়ের কমিটি গঠন করা হয়েছে। নিয়োগ প্রক্রিয়ায় অভিজ্ঞতা রয়েছে এমন বরিষ্ঠ আধিকারিকদের নিয়ে এই কমিটি গঠন করা হয়েছে। তিন সপ্তাহের অর্থাৎ ১৬ ফেব্রুয়ারির মধ্যে সংশ্লিষ্ট প্রার্থী/চাকরি প্রত্যাশীদের কমিটির কাছে অভিযোগ/উদ্বেগের বিষয় জমা দেওয়ার জন্য অনুরোধ জানান তিনি। রেলমন্ত্রী বলেন, সমস্ত দিক বিচার বিবেচনা করে দ্রুত সমস্যার সমাধান করা হবে।
(CG/SS/NS
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন কোবাস ৬৮০০ টেস্টিং মেশিন জাতির উদ্দেশে উৎসর্গ করেছেন
গত তিনদিন ধরে সংক্রমন দ্বিগুণ হওয়ার সময়সীমা কমে ১৪ দিনে এসে দাঁড়িয়েছে
নতুন দিল্লি, ১৪ মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন আজ জাতীয় রোগ নিয়ন্ত্রণ কেন্দ্র  পরিদর্শন করেছেন এবং কোবাস ৬৮০০ টেস্টিং মেশিন জাতির উদ্দেশ্যে উৎসর্গ করেছেন। সরকার এই প্রথম কোভিড-১৯ পরীক্ষার জন্য এই ধরনের টেস্টিং মেশিন কিনেছে।
কেন্দ্রীয় স্বাস্থ্যমন্ত্রী কন্ট্রোল রুম এবং পরীক্ষাগারগুলি পরিদর্শন করেন এবং এনসিডিসির ডিরেক্টর ডাঃ এস কে সিং এবং সংস্থার উর্ধ্বতন কর্মীদের সঙ্গে কোভিড -১৯ পরীক্ষার বর্তমান অবস্থা পর্যালোচনা করেন। ডাঃ হর্ষ বর্ধন বলেন ভারত, বর্তমানে প্রতিদিন ১,০০,০০০ টেস্ট করার ক্ষমতা অর্জন করেছে। আজকের দিনটিকে একটি গুরুত্বপূর্ণ মাইল ফলক হিসাবে চিহ্নিত করে তিনি আরও বলেছেন, আজ দেশের ৩৫৯টি সরকারি ল্যাবরেটরি এবং ১৪৫টি বেসরকারী পরীক্ষাগার সহ ৫০০টিরও বেশি ল্যাবরেটরিতে প্রায় ২০ লক্ষ কোভিড-১৯ স্যাম্পল পরীক্ষা করা হয়েছে। তিনি জানিয়েছেন কোবাস ৬৮০০ অত্যাধুনিক যন্ত্রটির সাহায্যে ২৪ ঘন্টায় ১২০০ নমুনা পরীক্ষা করা সম্ভব হবে।
কোবাস ৬৮০০ একটি অত্যাধুনিক মেশিন যা রোবোট প্রযুক্তির ভিত্তিতে কাজ করে এবং এর থেকে স্বাস্থ্যসেবা কর্মীদের সংক্রমণ হওয়ার সম্ভাবনা খুবই কম। এই প্রসঙ্গে তিনি প্যাথলজিস্ট, ল্যাব টেকনিশিয়ান, বিজ্ঞানী এবং অন্যান্য করোনা যোদ্ধাদের কুর্নিশ জানিয়েছেন যারা দেশবাসীকে এই মহামারী থেকে বাঁচাতে নিরন্তর যুদ্ধ চালিয়ে যাচ্ছেন। কোভিড ১৯ জনিত পরিস্থতিতে যারা সর্বক্ষণ নজরদারি চালাচ্ছেন সেই সব কর্মীদেরও ডাঃ হর্ষ বর্ধন ভূয়সী প্রশংসা করেছেন।
ডাঃ হর্ষ বর্ধন জানিয়েছেন যে গত তিন দিনে সংক্রমন দ্বিগুণ হওয়ার সময়সীমা বা ডাবলিং রেট কমে হয়েছে ১৩.৯ দিন যা আগের ১৪ দিনে ছিল ১১.১। তিনি আরও জানিয়েছেন যে মৃত্যু হার ৩.২% এবং সুস্থতার হার আরও উন্নত হয়েছে এবং আজ তা দাঁড়িয়েছে ৩৩.৬% । তিনি বলেছেন আজকের তথ্য অনুযায়ী গত ২৪ ঘন্টায় আন্দামান নিকোবর দ্বীপ্পুঞ্জ, অরুনাচল প্রদেশ, অন্ধ্রপ্রদেশ, চন্ডীগড়, দাদরা ও নগর হাভেলী, গোয়া, ছত্তিশগড়, গুজরাট, ঝাড়খন্ড, মনিপুর, মেঘালয়, মিজোরাম, পুদুচেরী, তেলেঙ্গানা এই ১৪টি রাজ্য ও কেন্দ্রশাসিত অঞ্চল থেকে কোনও সংক্রমনের খবর আসেনি। উল্লেখ্য দমন ও দিউ, সিকিম, নাগাল্যান্ড এবং লাক্ষাদ্বীপে এ পর্যন্ত সংক্রমনের কোনও ঘটনা ঘটেনি।
১৪ই মে ২০২০ পর্যন্ত দেশে করোনা সংক্রমণের মোট ৭৮,০০৩টি ঘটনা নথীভুক্ত হয়েছে, ২৬,২৩৫ জন সুস্থ হয়েছেন এবং ২,৫৪৯ জনের মৃত্যু হয়েছে। গত ২৪ ঘন্টায় ৩,৭২২ টি নতুন সংক্রমণের খবর পাওয়া গেছে।
(CG/TG
ভূ-বিজ্ঞানমন্ত্রক
১৫ এবং ১৬ জুলাই গুজরাত, কোঙ্কন, গোয়া এবং মধ্য মহারাষ্ট্রে ভারী বৃষ্টির সম্ভাবনা
নয়াদিল্লী, ১৫ জুলাই, ২০২০
জাতীয় আবহাওয়া পূর্বাভাস কেন্দ্র/ ভারতীয় আবহাওয়া দপ্তরের পূর্বাভাস মতো উত্তর কোঙ্কন এবং সন্নিহিত অঞ্চলে ট্রপোস্ফিয়ার স্তরে একটি ঘূর্ণিঝড় অবস্থান করছে। এর জেরে আগামী ৫ দিন কোঙ্গন, গোয়া এবং মধ্য মহারাষ্ট্রে ভারী বৃষ্টির সম্ভাবনা রয়েছে। এমনকি এই দু-দিন ভারী থেকে অতিভারী বৃষ্টিও হতে পারে। এর সঙ্গে ঝোড়ো বাতাস বইতে পারে। ১৫-১৭ তারিখ পর্যন্ত গুজরাতে অতিভারী বৃষ্টির পূর্বাভাস দেওয়া হয়েছে। কোঙ্গন এবং গোয়া ও মহারাষ্ট্রে কোন কোন অঞ্চলে ভারী বৃষ্টি হতে পারে।
(CG/SS/NS
জাহাজচলাচলমন্ত্রক
জাহাজ পরিবহণ মন্ত্রী আগামীকাল জওহরলাল নেহরু পোর্ট ট্রাস্ট্রে কংক্রিট সড়ক প্রকল্পের সূচনা করবেন
নয়াদিল্লি, ১২ নভেম্বর, ২০২১
কেন্দ্রীয় জলবন্দর, জাহাজ পরিবহণ ও অভ্যন্তরীণ জলপথ তথা আয়ুষ মন্ত্রী শ্রী সর্বানন্দ সোনোয়াল আগামীকাল জওহরলাল নেহরু পোর্ট ট্রাস্টের কংক্রিট সড়ক প্রকল্পের সূচনা করবেন। বন্দর কর্তৃপক্ষের হাসপাতালে একটি মেডিকেল অক্সিজেন প্ল্যান্টের উদ্বোধন করবেন। ভারত মুম্বাই কন্টেনার টার্মিনালে তিনি স্মল পোর্ট বা ছোট বন্দর উদ্যোগের পর্যালোচনা করবেন। বিভিন্ন চালু প্রকল্প সম্পর্কে তাঁকে অবহিত করা হবে। এরপর, শ্রী সোনোয়াল বন্দরের সঙ্গে যুক্ত সংশ্লিষ্ট সবপক্ষকে নিয়ে বৈঠক করবেন।
নবি মুম্বাইয়ে জওহরলাল নেহরু পোর্ট ট্রাস্ট দেশের অগ্রণী কন্টেনার পরিবাহী বন্দর। দেশে সব গুরুত্বপূর্ণ বন্দরে যে পরিমাণে কন্টেনার পরিচালনা করা হয়, তার ৫০ শতাংশই এই বন্দরে হয়ে থাকে। ১৯৮৯ সালের ২৬ মে থেকে শুরু হওয়ার পর তিন দশকে এই বন্দরটি কন্টেনার পরিবহণের দিক থেকে দেশের অগ্রণী কেন্দ্র হয়ে উঠেছে। বিশ্বের ২০০টি বন্দরের সঙ্গে জওহারলাল নেহরু পোর্ট ট্রাস্টের যোগাযোগ রয়েছে। এমনকি, বিশ্বের অগ্রণী ১০০টি কন্টেনারবাহী বন্দরের তালিকায় এই বন্দর ৩৩তম স্থানে রয়েছে।
বর্তমানে জওহরলাল নেহরু পোর্ট ট্রাস্টে ৫টি কন্টেনার টার্মিনাল রয়েছে। বন্দর কর্তৃপক্ষ বিশ্বের অগ্রণী উৎপাদন সংস্থাগুলিকে আকৃষ্ট করতে নিজেদের আওতায় থাকা ২৭৭ হেক্টর জমিতে মাল্টিপ্রোডাক্ট বিশেষ অর্থনৈতিক অঞ্চল গড়ে তুলেছে। এছাড়াও, কর্তৃপক্ষ ভাধবনে একটি স্যাটেলাইট পোর্ট গড়ে তুলছে। এছাড়াও, আরও ৪টি ড্রাই পোর্ট গড়ে তোলা হচ্ছে।
CG/BD/SB
(Visitor Counter : 119
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৩ কোটি ৯৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটিরও বেশি অব্যবহৃত টিকার ডোজ রয়েছে
নয়াদিল্লি, ২৮ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৩ কোটি ৯৬ লক্ষ ৪৬ হাজার ৭২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৮৪ হাজার ৬৫১টি টিকার ডোজ হাতে রয়েছে।
CG/SS/SB
(Visitor Counter : 104
জলশক্তি মন্ত্রক
প্রধানমন্ত্রী শ্রী নরেন্দ্র মোদী-র পরিকল্পিত জাতীয় জল জীবন মিশনকে ‘গণ আন্দোলন’এ রূপায়িত করতে ৫০টিরও বেশি সহযোগী সংস্থা, এনজিও এবং রাষ্ট্রসঙ্ঘের সাথে যুক্ত বিভিন্ন সংস্থার সদস্যদের সঙ্গে বৈঠক অনুষ্ঠিত হয়েছে
নতুন দিল্লি, ০২ নভেম্বর, ২০২০
কেন্দ্রীয় সরকারের অন্যতম জনকল্যাণমুখী কর্মসূচী হলো জল জীবন মিশন। এই কর্মসূচীর মূল উদ্দেশ্যই হলো ২০২৪ সালের মধ্যে দেশের প্রতিটি গ্রামীণ বাড়িতে নবহাহিত জল সংযোগ প্রদান করা এবং জীবন যাত্রার মানোন্নয়ন ও জীবন ধারণ সহজ করে তোলা। ২০১৯ সালের ১৫ই আগস্ট স্বাধীনতা দিবসের দিন প্রধানমন্ত্রী শ্রী নরেন্দ্র মোদী জল সংরক্ষণের বিষয়কে শুধুমাত্র সরকারি স্তরের প্রচারাভিযানের আওতায় না রেখে ‘গণ আন্দোলন’এ রূপ দেওয়ার জন্য আহ্বান জানিয়েছিলেন। দেশের প্রতিটি গ্রামীণ বাড়িতে ১০০ শতাংশ পরিশুদ্ধ পানীয় জল সরবরাহের লক্ষ্যে এই মিশন সফলভাবে বাস্তবায়নের উদ্দেশ্যে কেন্দ্রীয় সরকার বিভিন্ন পক্ষের সঙ্গে ঐক্যবদ্ধ হয়ে সকলের জন্য সুরক্ষিত জলের ব্যবস্থা সুনিশ্চিত করতে এক সম্মিলিত ও সুস্থায়ী প্রয়াস চালাচ্ছে।
এই উদ্যোগের অঙ্গ হিসেবে কেন্দ্রীয় জল শক্তি মন্ত্রকের আওতাধীন জাতীয় জল জীবন মিশন আজ বিভিন্ন স্বেচ্ছাসেবী সংস্থা, প্রতিষ্ঠান, রাষ্ট্রসঙ্ঘের সাথে যুক্ত বিভিন্ন সংস্থার প্রতিনিধি, গবেষণা ও উন্নয়নমূলক প্রতিষ্ঠানের সঙ্গে বৈঠকে বসে। এই বৈঠকে বিভিন্ন অভিজ্ঞতার কথা ভাগ করে নেওয়া হয়। জল ক্ষেত্রে সক্রিয়ভাবে কাজ করে চলেছে এমন প্রতিষ্ঠানের মাধ্যমে দেশজুড়ে জল সরবরাহ ও সংরক্ষণ বিষয়ে বিস্তৃত প্রচার নিয়ে আলোচনা চলে।
জাতীয় জল জীবন মিশন-এর মিশন অধিকর্তা তথা অতিরিক্ত সচিবের পৌরহিত্যে এই বৈঠকের আয়োজন করা হয়। ভিডিও কনফারেন্সের মাধ্যমে আয়োজিত এই বৈঠকে ৫০টিরও বেশি সংস্থা যোগ দেয়। বৈঠকে অংশগ্রহণকারী প্রতিনিধিরা জাতীয় জল জীবন মিশনের সঙ্গে যুক্ত হয়ে কাজ করার বিষয়ে আগ্রহ প্রকাশ করেছে। জাতীয় জল জীবন মিশন ক্ষেত্রে স্থানীয় সম্প্রদায়কে যুক্ত করার বিষয়ে সবরকম প্রয়াস চালানো হবে। পাশাপাশি সাধারণ মানুষের মধ্যে সচেতনতা বৃদ্ধি, জল সংরক্ষণ বিষয়ে প্রচারাভিযান সহ একাধিক বিষয় নিয়েও আলোচনা চলে। জলের গুণগত মান বজায় রাখা, গ্রামাঞ্চলে পরিকাঠামোগত ঘাটতি পূরণের বিষয়ে কর্ম পরিকল্পনা তৈরি করা হয়েছে। প্রধানমন্ত্রী প্রত্যেক ব্যক্তির জন্য জল সরবরাহ সুনিশ্চিত করার আহ্বান জানিয়েছেন। এক্ষেত্রে একাধিক স্বেচ্ছাসেবী সংস্থা, বেসরকারি সংস্থা সহ সকলকে এগিয়ে আসার পরামর্শ দিয়েছেন। সকলের সমান অংশিদারিত্ব ও অংশগ্রহণের ফলে এই মিশন সফল হয়ে উঠবে বলে আশা করা যাচ্ছে।
CG/SS/SKD
(Visitor Counter : 100
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ সৌমিত্র চট্টোপাধ্যায়কে শ্রদ্ধা জানানোর মধ্য দিয়ে নতুন বছরকে স্বাগত জানিয়েছে
কলকাতা, ২রা জানুযারী, ২০২১
ভারতীয় ডাক বিভাগের পশ্চিমবঙ্গ সার্কেল যোগাযোগ ভবনে পয়লা জানুয়ারী ইংরেজি নতুন বছরকে স্বাগত জানিয়েছে। পশ্চিমবঙ্গ সার্কেলের চিফ পোস্টমাস্টার জেনারেল মারভিন আলেকজান্ডার এই উপলক্ষ্যে কেক কাটেন।
নাচ, গান ও আবৃত্তির মধ্য দিয়ে দপ্তরের কর্মীরা একটি সাংস্কৃতিক অনুষ্ঠানের আয়োজন করেছিলেন। অনুষ্ঠানের শেষে কিংবদন্তী সৌমিত্র চট্টোপাধ্যায়কে শ্রদ্ধা জানিয়ে একটি নৃত্যনাট্য উপস্থাপিত করা হয়। চিফ পিএমজি অফিস পোস্টাল রিক্রিয়েশন ক্লাব পুরো অনুষ্ঠানের দায়িত্বে ছিল।
প্রধানমন্ত্রীরদপ্তর
বালিতে জি-২০ শিখর সম্মেলনের পাশাপাশি ব্রিটেনের প্রধানমন্ত্রীর সঙ্গে প্রধানমন্ত্রী মোদীর বৈঠক
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের ফাঁকে ব্রিটেনের প্রধানমন্ত্রী ঋষি সুনকের সঙ্গে বৈঠক করেন।
এটি ছিল দুই নেতার মধ্যে প্রথম সাক্ষাৎ। ব্রিটেনের প্রধানমন্ত্রীর দায়িত্ব গ্রহণ করায় ঋষি সুনক-কে অভিনন্দন জানান প্রধানমন্ত্রী শ্রী মোদী।
উভয় নেতা ভারত – ব্রিটেন কৌশলগত অংশীদারিত্ব সহ আগামী দিনের সম্পর্কের জন্য পথদিশা ২০৩০ – এর কাজের অগ্রগতি খতিয়ে দেখেন ও সন্তোষ প্রকাশ করেন। জি-২০ ও কমনওয়েলথ সহ বহুপাক্ষিক মঞ্চে একযোগে কাজ করার বিষয়টি নিয়েও আলোচনা করেন তাঁরা।
বাণিজ্য, যোগাযোগ, প্রতিরক্ষা নিরাপত্তা সহ নানা ক্ষেত্রে সহযোগিতার বিষয় নিয়েও বৈঠকে মতবিনিময় করেন ভারত ও ব্রিটেনের দুই প্রধানমন্ত্রী।
PG/PM/SB
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০৭ কোটি ২২ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১২ কোটি ৩৭ লক্ষেরও বেশি টিকার ডোজ রয়েছে
নয়াদিল্লি, ২৬ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০৭ কোটি ২২ লক্ষ ৯৬ হাজার ৮৬৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১২ কোটি ৩৭ লক্ষ ১৮ হাজার ৫০৪টি ডোজ হাতে রয়েছে।
CG/SS/SB
(Visitor Counter : 118
প্রতিরক্ষামন্ত্রক
প্রতিরক্ষামূলক জাহাজ নির্মাণের ক্ষেত্রে ২০১৮-র কোয়ালিটি লিডারশিপ পুরস্কার পেল জিআরএসই
কলকাতা, ১৩ সেপ্টেম্বর, ২০১৮
দেশের কোয়ালিটি সার্কল ফোরামের জুরিদের একটি প্যানেল জাহাজ নির্মাণ ক্ষেত্রে সর্বসম্মতভাবে গার্ডেনরিচ শিপ বিল্ডার্স অ্যান্ড ইঞ্জিনিয়ার্স  লিমিটেডকে ২০১৮-র কোয়ালিটি লিডারশিপ পুরস্কারপ্রাপক হিসেবে মনোনীত করেছে। ২০১৮-য় জাহাজ নির্মাণ ক্ষেত্রে শ্রেষ্ঠত্ব বজায় রাখার পাশাপাশি সুসংহতভাবে কাজকর্ম চালানোর পুরস্কার হিসেবে জিআরএসই-কে এই পুরস্কারের জন্য মনোনীত করা হয়েছে।
জিআরএসই-র অধিকর্তা  শ্রী এ কে নন্দা কোয়ালিটি সার্কল ফোরাম অফ ইন্ডিয়া বা কিউসিএফআই -র বিদায়ী অধিবেশনে এই পুরস্কারটি গ্রহণ করেন। জিআরএসই-র ছ’টি কোয়ালিটি সার্কল টিম সিসিকিউসি-র বার্ষিক অধিবেশনে অংশ নেয় এবং ছ’টি বিভাগেই তারা গোল্ড র্যাঙ্কিং পায়।
CG/SSS/DM/…
(Visitor Counter : 55
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ "জাতীয় পুলিশ কে-নাইন সাময়িক পত্রিকার" উদ্বোধনী সংখ্যার প্রকাশ করলেন
নতুন দিল্লি, ০২ জানুয়ারি, ২০২০
কেন্দ্রীয় স্বরাষ্ট্রমন্ত্রী অমিত শাহ আজ দিল্লিতে "জাতীয় পুলিশ কে-নাইন সাময়িক পত্রিকার উদ্বোধনী সংখ্যার প্রকাশ করেন। পুলিশ কুকুরের সাথে সম্পর্কিত কে-নাইন পুলিশ পরিষেবায় এই ধরনের পত্রিকা প্রকাশ সারা ভারতে প্রথম।এদিনের অনুষ্ঠানে অন্যদের মধ্যে উপস্থিত ছিলেন কেন্দ্রীয় স্বরাষ্ট্রসচিব শ্রী অজয় ভাল্লা, কেন্দ্রীয় সশস্ত্র পুলিশ বাহিনীর মহা নির্দেশক সহ ওই বাহিনীর পদস্থ পুলিশ আধিকারিকরা।
কেন্দ্রীয় স্বরাষ্ট্রমন্ত্রী শ্রী অমিত শাহ বলেন, পুলিশ পরিষেবায় কে-নাইন বাহিনীর এই উদ্যোগ অতুলনীয়। তিনি বলেন, দেশের নিরাপত্তার স্বার্থে সরকার অত্যন্ত আন্তরিক। সামাজিক সুরক্ষা নিশ্চিত করতে পুলিশ বাহিনীতে নিযুক্ত কুকুর বা ডগ স্কোয়াড বহুগুনকারী হিসাবে কাজ করতে পারে। যেমন ড্রোন বা উপগ্রহ ব্যবহার করা হয়। এই ডগ স্কোয়াডকে মাদক সনাক্তকরণ এবং সন্ত্রাসবাদের বিরুদ্ধে লড়াইয়ে কার্যকরীভাবে ব্যবহার করা যেতে পারে।
২০১৯ এর নভেম্বরে প্রথম পুলিশ বাহিনীতে একটি বিশেষ " পুলিশ কে-নাইন সেল" স্থাপন করা হয়। পুলিশ কে-নাইন সাময়িক পত্রিকাটি ইংরেজি ও হিন্দি ভাষায় বছরে দুবার এপ্রিল ও অক্টোবর মাসে প্রকাশিত হবে।
প্রধানমন্ত্রীরদপ্তর
ভারতের গৌরবোজ্জ্বল ঐতিহ্যকে পুনরুর্জীবিত করতে এবং তাকে সসম্মানে প্রতিষ্ঠিত করতে অগনিত উদ্যোগ নেওয়া হয়েছে, যার মাধ্যমে আমাদের যুব সম্প্রদায় এবং সংস্কৃতির মধ্যে বন্ধন শক্তিশালী হয়েছে : প্রধানমন্ত্রী
নতুন দিল্লি, ১৭ জুন ,২০২৩
প্রধানমন্ত্রী শ্রী নরেন্দ্র মোদী ভারতের গৌরবোজ্জ্বল ঐতিহ্যকে পুনরুর্জীবিত করা এবং তাকে সসম্মানে প্রতিষ্ঠিত করার বিভিন্ন উদ্যোগ সম্বলিত নিবন্ধ, গ্রাফিক্স, ভিডিও এবং অন্যান্য তথ্য সকলের সঙ্গে ভাগ করে নিয়েছেন । এর ফলে আমাদের যুব সম্প্রদায় ও সংস্কৃতির মধ্যে বন্ধন শক্তিশালী হয়েছে ।
এক ট্যুইট বার্তায় প্রধানমন্ত্রী বলেছেন;
“আমাদের সমৃদ্ধ ও বৈচিত্রপূর্ণ সংস্কৃতির জন্য আমরা গর্বিত । ভারতের গৌরবোজ্জ্বল ঐতিহ্যকে পুনরুর্জীবিত করতে এবং তাকে সসম্মানে প্রতিষ্ঠিত করতে বহু উদ্যোগ নেওয়া হয়েছে । এর ফলে আমাদের যুব সম্প্রদায় ও সংস্কৃতির মধ্যে এক শক্তিশালী বন্ধন গড়ে উঠেছে ।”
CG/CB/NR
(Visitor Counter : 42
কর্পোরেটবিষয়সংক্রান্তমন্ত্রক
ইন্সটিটিউট অফ চার্টার্ড অ্যাকাউন্টস অফ ইন্ডিয়া  ও নেদারল্যান্সের ভ্যারেনিগিং ফন রেজিস্ট্রারকনট্রোলার্স -এর মধ্যে স্বাক্ষরিত সমঝোতা পত্রটিকে কেন্দ্রীয় মন্ত্রিসভার অনুমোদন
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টস অফ ইন্ডিয়া  ও নেদারল্যান্ডসের ভ্যারেনিগিং ফন রেজিস্ট্রারকনট্রোলার্স -এর মধ্যে স্বাক্ষরিত সমঝোতা পত্রটিকে অনুমোদন করা হয়েছে।
এই সমঝোতা পত্রের ফলে অ্যাকাউন্টিং, আর্থিক ও অডিট সংক্রান্ত বিভিন্ন তথ্য আদান-প্রদানে ভারত ও নেদারল্যান্ডসের মধ্যে উন্নত একটি ব্যবস্থা গড়ে উঠতে সাহায্য হবে।
কৌশল ও উদ্দেশ্য
১) আইসিএআই এবং ভিআরসি বিভিন্ন সম্মেলন ও আলোচনাচক্র যৌথভাবে নেদারল্যান্ডসে আয়োজন করবে।
২) পরিচালন ক্ষেত্রের সদস্য, পেশাদারিত্বের ক্ষেত্রে বিভিন্ন নৈতিক দিক, গবেষণা ও পেশাদারি শিক্ষা, পেশাদার অ্যাকাউন্টেন্সি, এই পেশায় যুক্ত সংস্থাগুলির ক্ষমতা বৃদ্ধি ইত্যাদি বিষয়ে সহযোগিতা গড়ে তোলা হবে।
৩) নেদারল্যান্ডসে অ্যাকাউন্টিং, তথ্যপ্রযুক্তি, আর্থিক বিষয় ও অডিটের ওপর স্বল্প মেয়াদী পাঠক্রমের ব্যবস্থা করা হবে।
৪) ছাত্রছাত্রী ও শিক্ষক-শিক্ষিকাদের উভয় দেশে পাঠানোর সম্ভাবনা নিয়ে আলোচনা করা হবে।
৫) ভারত ও নেদারল্যান্ডসে অ্যাকাউন্টেন্সি পেশার সঙ্গে যারা যুক্ত তাঁদের বিভিন্ন তথ্যের  প্রয়োজন অনুসারে আদান-প্রদান করা হবে।
সুবিধা
এই সমঝোতার ফলে দুটি দেশের প্রধান এই দুটি প্রতিষ্ঠান ভারতীয় চাটার্ড অ্যাকাউন্টেন্টদের কর্মসংস্থানের সুযোগ বাড়াবে এবং এইসব পেশাদাররা ভারতে বিদেশী মুদ্রার আয় বৃদ্ধিতে সাহায্য করবেন।
প্রভাব
আইসিএআই-এর ইউরোপে ১৫০০ সদস্য রয়েছেন। এর মধ্যে ৮০ জন নেদারল্যান্ডসের। ভিআরসি-র সঙ্গে এই সমঝোতাপত্রের ফলে আইসিএআই-এর সদস্যদের মাধ্যমে নেদারল্যান্ডস উপকৃত হবে। এবং আইসিএআই-এর সদস্যরা নেদারল্যান্ডসে কাজের সুবিধা পাবেন।
প্রেক্ষাপট
১৯৪৯ সালের চাটার্ড অ্যাকাউন্টেন্টস অনুসারে আইসিএআই একটি বিধিবদ্ধ সংস্থা। ভারতে চাটার্ড অ্যাকাউন্টেন্টদের পেশাগত ক্ষেত্রে এই সংস্থা নিয়ন্ত্রকের ভূমিকা পালন করে। ভিআরসি ১৯৮৮ সালে প্রতিষ্ঠিত হয়েছে। অ্যাকাউন্টিং, আর্থিক বিভিন্ন ক্ষেত্রের অ্যাকাউন্টিং, সুসংহত প্রতিবেদন তৈরি ও কর্পোরেট ক্ষেত্রে পরিচালনার জন্য এই স্বেচ্ছাসেবী সংস্থার সদস্যরা বিভিন্ন পরিষেবা পেয়ে থাকেন।
প্রধানমন্ত্রীরদপ্তর
প্যালেস্টাইনের প্রেসিডেন্টের সঙ্গে প্রধানমন্ত্রীর টেলিফোনে কথা
নতুনদিল্লি, ১৪ এপ্রিল, ২০২০
প্রধানমন্ত্রী শ্রী নরেন্দ্র মোদী আজ প্যালেস্টাইনের প্রেসিডেন্ট মিঃ মাহমুদ আব্বাসের সঙ্গে টেলিফোনে কথা বলেন।
আসন্ন পবিত্র রমজান মাস উপলক্ষ্যে প্রধানমন্ত্রী, প্রেসিডেন্ট ও প্যালেস্টাইনের জনগণকে শুভেচ্ছা জানিয়েছেন।
বিশ্বজুড়ে কোভিড-১৯ মহামারীর প্রেক্ষিতে যে সঙ্কট দেখা দিয়েছে, দুই নেতা সেই বিষয়ে আলোচনা করেন। তাঁদের নিজ নিজ দেশে পরিস্থিতি নিয়ন্ত্রণে আনতে গৃহীত পদক্ষেপ নিয়ে তাঁরা একে অন্যের প্রশংসা করেন।
এই ভাইরাসের থেকে নাগরিকদের রক্ষা করতে প্যালেস্টাইন কতৃপক্ষের উদ্যোগকে প্রধানমন্ত্রী প্রশংসা করেন এবং এ বিষয়ে ভারতের পক্ষ থেকে সব রকম সহযোগিতার আশ্বাস দেন।
সঙ্কটের এই সময়ে উচ্চপর্যায়ের মাধ্যমে যোগাযোগ রেখে চলার বিষয়ে দুই নেতা সহমত পোষণ করেন।
(CG/CB
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৫০ কোটি ৩৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ২ কোটি ৬০ লক্ষেরও বেশি ডোজ রয়েছে
নয়াদিল্লি, ০৪ অগাস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ৫০ কোটি ৩৭ লক্ষ ২২ হাজার ৬৩০টি টিকার ডোজ সরবরাহ করা হয়েছে। এছাড়াও, ৪৯ লক্ষ ১৯ হাজার ৭৮০টি ডোজ শীঘ্রই সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, মোট সরবরাহকৃত টিকার মধ্যে অপচয় হওয়া সহ ৪৮ কোটি ১৯ লক্ষ ৭৫ হাজার ৭৯৮টি টিকার ডোজ ব্যবহৃত হয়েছে। এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ২ কোটি ৬০ লক্ষ ১৭ হাজার ৫৭৩টি ডোজ হাতে রয়েছে।
CG/BD/SB
(Visitor Counter : 147
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৬ কোটি ৫ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৫৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১০ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৬ কোটি ৫ লক্ষ ৭৮ হাজার ৪১৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৫৭ লক্ষ ৩২ হাজার ২৬৬টি টিকার ডোজ হাতে রয়েছে।
CG/CB/SB
(Visitor Counter : 111
প্রধানমন্ত্রীরদপ্তর
মণিপুরের মুখ্যমন্ত্রী হিসেবে শপথ নেওয়ায় শ্রী এন বীরেন সিং-কে প্রধানমন্ত্রীর অভিনন্দন
নয়াদিল্লি, ২১ মার্চ, ২০২২
প্রধানমন্ত্রী শ্রী নরেন্দ্র মোদী মণিপুরের মুখ্যমন্ত্রী হিসেবে শপথ নেওয়ায় শ্রী এন বীরেন সিং-কে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “মণিপুরের মুখ্যমন্ত্রী হিসেবে শপথ নেওয়ায় শ্রী @NBirenSinghজিকে অভিনন্দন। তিনি ও তাঁর সহকর্মীরা মণিপুরকে অগ্রগতির নতুন উচ্চতায় নিয়ে যাবেন এবং গত পাঁচ বছরে জনকল্যাণে যে কাজ হয়েছে তা অব্যাহত থাকবে বলে আমার দৃঢ় বিশ্বাস।”
CG/BD/DM/
(
প্রধানমন্ত্রীরদপ্তর
ইন্দোরের দুর্ঘটনায় দুঃখপ্রকাশ প্রধানমন্ত্রীর
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী ইন্দোরের দুর্ঘটনায় দুঃখপ্রকাশ করেছেন। শ্রী মোদী মধ্যপ্রদেশের মুখ্যমন্ত্রী শ্রী শিবরাজ সিং চৌহানের সঙ্গে কথা বলেন ও সর্বশেষ পরিস্থিতি জানতে চান।
এক ট্যুইট বার্তায় প্রধানমন্ত্রী বলেন :
“ইন্দোরের দুর্ঘটনায় অত্যন্ত মর্মাহত। মুখ্যমন্ত্রী @ChouhanShivrajজি-র সঙ্গে কথা বলে সর্বশেষ পরিস্থিতি জানতে পেরেছি। রাজ্য সরকার ত্রাণ ও উদ্ধারকাজ চালাচ্ছে। ক্ষতিগ্রস্ত ও তাঁদের পরিবার-পরিজনের প্রতি রইল আমার প্রার্থনা।”
PG/PM/DM/
(
শিল্পওবাণিজ্যমন্ত্রক
মহারাষ্ট্র থেকে বিদেশি ড্রাগন ফল দুবাইতে রপ্তানি করা হয়েছে
নতুন দিল্লি,২৬ জুন,২০২১
বিদেশি ফল রপ্তানি ক্ষেত্রে উৎসাহ প্রদানের লক্ষ্যে এবার তন্তু ও খনিজ পদার্থযুক্ত ড্রাগন ফল, যা কমল বা পদ্ম নামে পরিচিত, তা দুবাইতে রপ্তানি করা হয়েছে। মহারাষ্ট্রের সংলি জেলার তদাসর গ্রামের কৃষকরা সম্মিলিতভাবে এই ড্রাগন ফল ফলিয়েছেন। যা রপ্তানির ব্যবস্থা করেছে কৃষি ও খাদ্য প্রক্রিয়াকরণ পণ্য রপ্তানি উন্নয়ন সংস্থা, অ্যাপেডা স্বীকৃত মেসার্স কে বি রপ্তানিকারক সংস্থা।
ড্রাগন ফল যার বৈজ্ঞানিক নাম 'হাইলোসেরিউসুন্ডাস' এটি মালয়েশিয়া, থাইল্যান্ড, ফিলিপিনস, মার্কিন যুক্তরাষ্ট্র এবং ভিয়েতনামের মতো দেশে পাওয়া যায়। ওইসব দেশে উৎকৃষ্ট এই ফলের চাষ হয়। ভারতে ১৯৯০ সালের গোড়া থেকে বাড়ির বাগানে এই ধরনের ফল ফলানো শুরু হয়। পরবর্তীকালে খাদ্যগুণ সম্পন্ন এই ফল কৃষকরা চাষ করতে শুরু করেন। দেশের বিভিন্ন রাজ্যে বর্তমানে ড্রাগন ফলের চাষ হয়। যার মধ্যে রয়েছে কর্ণাটক, কেরালা, তামিলনাড়ু, মহারাষ্ট্র, গুজরাট, ওড়িশা, পশ্চিমবঙ্গ, অন্ধ্রপ্রদেশ, এবং আন্দামান ও নিকোবর দ্বীপপুঞ্জ। বিভিন্ন ধরনের মাটিতে এবং জলের ব্যবহার বেশি না করেও এই ফলের চাষ করা সম্ভব। মূলত তিন ধরনের ড্রাগন ফল রয়েছে। একটি হচ্ছে সাদা শাঁস যুক্ত এবং যার বাইরেটা গোলাপি। আরেকটি হচ্ছে লাল শাঁস যুক্ত এবং এটিরও বাইরেটা গোলাপি। এছাড়া অন্য একটি ধরন হচ্ছে সাদা শাঁস যুক্ত হলেও এর বাইরে টা আবার হলুদ।
প্রধানমন্ত্রী শ্রী নরেন্দ্র মোদী ২০২০ সালের জুন মাসে আকাশবাণী থেকে প্রচারিত তাঁর 'মন কি বাত' অনুষ্ঠানে এই ড্রাগন ফলের কথা উল্লেখ করেছিলেন। যে ফল গুজরাটের শুষ্ক অঞ্চল হিসেবে পরিচিত কচ্ছ এলাকায় কৃষকরা চাষ করে সাফল্য অর্জন করেছেন।
এই ড্রাগন ফলের মধ্যে রয়েছে তন্তু বা ফাইবার, ভিটামিন, খনিজ দ্রব্য এবং এটি অ্যান্টি অক্সিডেন্ট। মানব শরীরে কোষের ক্ষতি বা সেল ড্যামেজ হলে এই ফল উপকারী হিসেবে ব্যবহার করা হয়। এই ফল নিয়মিতভাবে খেলে পাচন তন্ত্রের ক্ষমতা বাড়ে।
যেহেতু এই ফলের মধ্যে পদ্মের মতো কাঁটা এবং পাপড়ি থাকে সেজন্য এই ফলকে কমল বা 'পদ্ম' বলা হয়।
অ্যাপেডা বিভিন্ন ধরনের কৃষি এবং খাদ্য প্রক্রিয়াকরণ পণ্য রপ্তানির ক্ষেত্রে রপ্তানিকারক সংস্থাগুলিকে সহযোগিতা করে আসছে। এর পাশাপাশি, পরিকাঠামোগত ও গুণগত মান বজায় রাখা এবং বিপণনের প্রতি নজর রাখছে।
CG/ SB
(Visitor Counter : 273
কয়লামন্ত্রক
বাণিজ্যিক নিলামের চতুর্থ পর্যায়ে চারটি রাজ্যের পাঁচটি কয়লা খনি নিলাম
কয়লা মন্ত্রক এখনও পর্যন্ত ৪৭টি খনির সফল নিলাম করেছে
নতুন দিল্লি, ২ এপ্রিল, ২০২২
কয়লা মন্ত্রক বাণিজ্যিক খননের উদ্দেশ্যে কয়লা খনির নিলামের জন্য গত বছরের ১৬ ডিসেম্বর দরপত্র আহ্বান করে বিজ্ঞপ্তি দেয়। এমএসটিসি প্ল্যাটফর্মে ই-নিলাম পরিচালনার সময় চলতি বছরের ৩১ মার্চ ও পয়লা এপ্রিল পাঁচটি কয়লা খনি নিলামের ব্যবস্থা করা হয়। এই পাঁচটি কয়লা খনির সবকটি সঞ্চিত কয়লার পরিমাণ খতিয়ে দেখা হয়েছে। এই পাঁচটি কয়লা খনিতে সঞ্চিত কয়লার পরিমাণ ৬৬৫.০৮ মিলিয়ন টন। যে পাঁচটি কয়লা খনির নিলাম হয়েছে, সেগুলি - ছত্তিশগড়, ঝাড়খন্ড ও মহারাষ্ট্রের একটি করে এবং বাকি দুটি ওড়িশার।
বাণিজ্যিক কয়লা খনি নিলাম প্রক্রিয়ায় উপরোক্ত পাঁচটি সহ কয়লা মন্ত্রক এখনও পর্যন্ত ৪৭টি খনির সফল নিলাম করেছে।
CG/BD/AS/
(Visitor Counter : 179